b'\n_START_ARTICLE_\nVinorodni okoli\xc5\xa1 Vipavska dolina\n_START_PARAGRAPH_\nVinorodni okoli\xc5\xa1 Vipavska dolina obsega 2100 ha povr\xc5\xa1ine in je del v 7055 ha obsegajo\xc4\x8de slovenske vinorodne de\xc5\xbeele Primorske. Geografsko je dolo\xc4\x8den s povr\xc5\xa1ino Vipavske doline, ki jo omejujejo pogorje Nanosa, Trnovska planota in Kra\xc5\xa1ka planota. Na zahodu je odprta proti Furlanski ni\xc5\xbeini in je s tem dele\xc5\xbena ugodnega mediteranskega podnebnega vpliva. Sama dolina je sicer eden najbolj vetrovnih predelov Slovenije (z Nanosa pogosto piha burja s hitrostmi nad 100 km/h)._NEWLINE_V Vipavski dolini uspevajo bele sorte: beli pinot, sauvignon, pinela, zelen, med rde\xc4\x8dimi pa so: barbera, merlot in cabernet sauvignon. Vinski zvrsti, pridelani v tem okoli\xc5\xa1u, sta predvsem vipavec in vrtov\xc4\x8dan.'